वह ज़िंदा हैं!
ए!
पानी में उतरो।
पुलिस! हिलना मत!
यह बहुत ही दुःख की बात थी कि अपने ही सपनों में पकड़े जाना
दरअसल किसी तरह की राहत जैसा लगने लगा था।
जब आपको आजीवन कारावास होने की संभावना हो, तो आपका नज़रिया
बदलने लगता है।
आपको हर चीज़ ज़्यादा साफ़ दिखने लगती है,
उनकी बारीक़ संरचना और विवरण के साथ,
मानो आपका दिमाग़ पहले से ही उन सारी चीज़ों को यादों में समेटने की
कोशिश कर रहा हो जिन्हें आप खोने वाले हैं।
और फिर वह नज़रिया होता है जिससे बाकी लोग आपको देखते हैं।
कोई मदद चाहिए, दोस्तों?
तुम्हारा दिन अच्छा गुज़रे।
सुप्रभात, श्री कूपर।
लडी।
मैं उम्मीद कर रहा था कि जब आपका खेलना हो जाए, तो आपसे ऑफ़िस में
थोड़ी देर बात कर लूँ।
- किस बारे में? - क्या?
मैं लगभग दस साल से इस क्लब का सदस्य हूँ,
पर तुमने पहले कभी मुझे ऑफ़िस में नहीं बुलाया।
तो मैं बस जानना चाहता हूँ कि मसला क्या है।
मैं उम्मीद कर रहा था कि हम अकेले में
इस पर बात करें।
क्यों न तुम मुझसे वह सीधे-सीधे कहो जो तुम कहने आए थे, लडी?
ख़ैर, देखिए,
बेशक यह एक संवेदनशील मामला है
और पक्का आपको पता है कि हम यहाँ क्लब में आपकी सदस्यता की कितनी कद्र करते हैं।
अरे, यह सुनकर बहुत अच्छा लगा।
बात यह है कि बोर्ड की मीटिंग हुई थी और...
हमें लगता है कि जब तक आपकी समस्याएँ सुलझ नहीं जाती हैं, बस तब तक के लिए
आपकी सदस्यता...
रद्द करना सही रहेगा।
- समझ गया। - मुझे इस बारे में सच में खेद है, कूप।
मुझे बताओ, क्लब के उपनियमों में से किस नियम के आधार पर बोर्ड ने
तुम्हें मुझे निकालने का क़ानूनी हक़ दिया?
चलो भी, कूप। ऐसी बात नहीं है।
क्योंकि अगर मेरी याददाश्त सही है, तो अगर मैंने कोई उल्लंघन किया होता,
जो मैंने नहीं किया, तो क्लब को मुझे लिखित रूप से सूचित करना पड़ता
और तीन ऐसे नोटिसों के बाद ही,
वे मेरी सदस्यता रद्द करने की सिफ़ारिश करने के लिए
अनुशासनात्मक कार्यवाही शुरू कर सकते हैं।
तुम हत्या के आरोप में गिरफ़्तार हुए थे।
मैंने किसी की हत्या नहीं की।
अरे, मैं यह कैसे मान लूँ?
अरे, शायद तुम सही कह रहे हो, लडी।
यह जानने का सच में कोई तरीका नहीं है।
पर अगर थोड़ी भी संभावना है
कि मैं वही निर्दयी हत्यारा हूँ जैसा कि तुम मानते हो,
तो क्या तुम सच में इस समय मुझसे उलझना चाहते हो?
मैं अपनी बाल्टी ख़त्म करने जा रहा हूँ।
धन्यवाद, दोस्त।
यॉर फ़्रेंड्स एंड नेबर्स
मेल्।
ए। हे भगवान।
क्या अभी भी दर्द हो रहा है?
मैं लगातार वाइकोडिन ले रहा हूँ।
अरे, बढ़िया है।
पर्कोसेट, वाइकोडिन का असर बढ़ा देता है।
और तुम कैसी हो?
मेरा मतलब, बहुत अच्छी नहीं हूँ।
हाँ।
मैंने हमारे लिए ऐपिटाइज़र मँगवाए हैं।
धन्यवाद।
मुझे कहना पड़ेगा, जब तुम्हारा संदेश आया, तो मैं थोड़ा चौंक गया।
मैं सोच रही हूँ कि तुम्हें क्या पता है।
किस बारे में?
पता नहीं। किसी भी चीज़ के बारे में।
तुम्हें थोड़ा और साफ़-साफ़ बताना पड़ेगा।
हे भगवान, बार्नी, तुमसे पूछताछ नहीं हो रही है।
यह क्या है?
यह तुम्हारे घर की डीड है।
उसने अपना आधा हिस्सा तुम्हारे नाम कर दिया है।
मैं यह तुम्हें देने आने वाला था, पर जब तुमने मिलने के लिए कहा...
उसे लगता है कि वह जेल जाने वाला है।
वह बचाव में जुटा है, अपनी संपत्तियाँ तुम्हारे नाम करके उन्हें सुरक्षित कर रहा है।
- यह समझदार क़दम है। - अगर तुम्हें लगे कि तुम जेल जाने वाले हो।
फ़िलहाल, हम यह कह नहीं सकते कि क्या होगा, मेल्।
- हे भगवान, मेरे बच्चे। - बच्चे ठीक रहेंगे, समझी?
और तुम भी।
अगर वह जेल गया तो।
तुम्हारे पास उनके कॉलेज की पढ़ाई के लिए पैसे हैं,
रिटायरमेंट की सारी संपत्तियाँ तुम्हारे नाम पर हैं।
अगर ज़रूरत पड़ी, तो तुम घर को गिरवी रखकर कर्ज़ भी ले सकती हो।
मुद्दा यह है कि तुम सबका भविष्य सुरक्षित रहेगा।
उसके साथ कुछ तो गड़बड़ है।
मुझे पता है। मैं उसे जानती हूँ।
यहाँ तक कि पॉल की मौत से पहले से। मैं बस... मैं यह समझ नहीं पा रही हूँ।
नौकरी से निकाले जाने के बाद से वह क्या कर रहा है?
उसने तुम्हें इस बारे में बताया?
हाँ। पर वह मुझसे क्या छुपा रहा है?
अगर मुझे पता भी होता, तो शायद मैं तुम्हें नहीं बताता।
- मैं उसकी मदद करने की कोशिश कर रही हूँ। - मुझे लगता है कि तुम वह मौका गँवा चुकी हो, है न?
हमें दोनों को यह स्वीकार करना होगा कि इस समय कूप की मदद
केवल कूप ही कर सकता है।
- मुझे यहाँ से निकलना होगा। मैं नहीं... - हाँ।
- मुझे सूचित करते रहना। - तुम भी।
बू!
इस कमरे में माहौल थोड़ा उदासीन लग रहा है। कोई और भी यह महसूस कर रहा है?
ऐली।
मुझे लगता है कि ऐसे मौकों पर,
कमरे में मौजूद मानसिक विकार से पीड़ित इंसान को ही बातचीत शुरू करनी पड़ती है।
अब, मुझे पता है कि यह डरावना समय है और हम सब एक ही बात सोच रहे हैं,
इसलिए मैं बस साफ़-साफ़ कह ही देती हूँ...
हाँ, मैं अपने पूर्व मंगेतर के साथ सेक्स कर रही हूँ।
माफ़ करना, क्या?
मैं ब्रूस के साथ सेक्स कर रही हूँ।
हे भगवान, ऐली।
- मुझे मत आंको, यार। - मैं तुम्हें आंक नहीं रहा हूँ।
- पर यह बहुत बुरा विचार है। - और सैम लेविट के साथ सेक्स करना शानदार विचार था?
थोड़ा सोच-समझकर बोलोगी?
क्या, तुम्हें लगता है कि उन्हें नहीं पता?
तुम्हें लगता है कि इस शहर में कोई भी ऐसा बचा है जिसे यह नहीं पता?
- क्या तुमने अपनी दवाइयाँ लेना बंद कर दिया है? - क्यों?
मुझे सेक्स करने के लिए अपनी दवाइयाँ बंद करनी होंगी?
क्या तुमने अपनी दवाइयाँ लेना बंद कर दिया है?
हाँ! मुझे सेक्स करने के लिए अपनी दवाइयाँ बंद करनी होंगी।
कम से कम, सेक्स का पूरा मज़ा लेने के लिए।
आपको सेक्स का मज़ा लेने के लिए दवाइयाँ छोड़ने की ज़रूरत क्यों है?
- हे भगवान, टोरी। - यह एक वैध सवाल है।
तुम्हें भी कुछ पूछना है?
- बिल्कुल नहीं। - समझदार हो।
दवाइयों की वजह से मैं चरम सुख तक नहीं पहुँच पाती।
- तुम मजाक कर रही हो? - ठीक है, अब समझ आया।
- शायद हमें बात करनी चाहिए। - तुम्हारी सेक्स-संबंधी ज़िंदगी पर?
इस बारे में कि तुम जेल जा सकते हो!
- तुम इस पर बात नहीं करोगे। - और इसकी एक अच्छी वजह है।
- क्या? - क्योंकि मैं बात नहीं करना चाहता।
वैसे, यह बढ़िया फैसला है, एंडी।
- तुम कहाँ जा रही हो? - मेरा एक शो है।
- क्या ब्रूस वहाँ होगा? - नहीं, उसने मुझसे संपर्क करना बंद कर दिया।
- कमीना कहीं का। - हाँ।
- बाद में मिलते हैं। - ए, नहीं, रुकिए, मैं आपके साथ चलना चाहती हूँ।
सब कहाँ जा रहे हैं?
डैड, मैं बस उन्हें गाते हुए देखना चाहती हूँ।
- चलिए भी। - हाँ, मैं भी।
चलिए।
हाँ, यह बढ़िया विचार है। चलो बच्चों को बार में ले चलते हैं।
मैं वह लड़की बनना चाहती हूँ जो सबसे ज़्यादा ख़ुश हो
उसे केवल वही चीज़ें पसंद हैं क्योंकि उसे उन्हें टूटते देखना पसंद है
काफ़ी अच्छा गा रही है, है न?
वह शानदार हैं।
मैं इतना सच्चा दिखावा करती हूँ, मैं झूठ से परे हूँ
और किसी दिन तुम्हें भी वैसा ही दर्द होगा जैसा मुझे होता है
और किसी...
माफ़ करना। यह गाना...
धत्।
मेरी शादी होने वाली थी।
अरे, नहीं।
यह बहुत पहले की बात है।
वह क्या कर रही हैं?
जो भी उसके मन में आ रहा है।
ख़ैर, उसका नाम ब्रूस है।
असल बात यह है कि,
मेरी वजह से हमारा रिश्ता टूट गया क्योंकि मुझमें कुछ गड़बड़ है।
मेरे दिमाग़ में कुछ गड़बड़ी है।
सच कहूँ तो, मेरी दिमाग़ी हालत ठीक नहीं है।
पर हाल ही में, मैं सोच रही हूँ कि शायद ब्रूस उतना भी अच्छा नहीं है
जितना मैंने सोचा था।
क्योंकि एक अच्छा इंसान आपकी ज़िंदगी में वापस लौटकर
अचानक गायब नहीं हो जाता है।
एक अच्छा इंसान आपको मौका देता है कि आप उसे होल का
उसका "लिव थ्रू दिस" रिकॉर्ड लौटा दें
जिसे आपने लगभग एक दशक से संभाल कर रखा है।
वही दशक जिसमें आपने अपनी ज़िंदगी की लगभग हर चीज़ खो दी।
सिवाय तुम्हारे, एंडी।
वह मेरा बड़ा भाई है।
तुमने मेरा साथ कभी नहीं छोड़ा। एक बार भी नहीं।
तुमने मेरी जान बचाई।
बस काश कोई ऐसा होता जो तुम्हारा उतना ही ख़्याल रखता
जितना तुम मेरा रखते हो, क्योंकि मुझे पता है कि इस वक्त तुम्हें उसकी
सख़्त ज़रूरत है।
ख़ैर, ब्रूस मेरे फ़ोन का जवाब नहीं दे रहा है।
और यह ठीक नहीं है।
हाँ, शायद मैं ही पागल हूँ,
पर असली कमीना वह है जो पत्नी और बच्चे होने के बावजूद अपनी मानसिक विकार से ग्रस्त पूर्व-मंगेतर के साथ
उसके भतीजे के बिस्तर में सेक्स करता है।
- हे भगवान। - क्या?
धत् तेरी की।
मुझे पता है कि यह पेचीदा और ग़लत था,
पर मैंने सोचा था कि यह असली और सच्चा था।
पर अब मुझे...
अब मुझे समझ आ गया है कि वह बस मेरा इस्तेमाल कर रहा था।
और भाड़ में गया यह सब।
मैं किसी की रखैल नहीं हूँ।
- भाड़ में गया ब्रूस। - ठीक है।
हाँ।
हाँ, वह भाड़ में जाए!
- वह तुम्हारे लायक नहीं है! तुम आकर्षक हो! - भाड़ में जाए ब्रूस!
सही कहा। भाड़ में जाए ब्रूस!
- भाड़ में जाए ब्रूस। - भाड़ में जाए ब्रूस।
भाड़ में जाए ब्रूस! भाड़ में जाए ब्रूस! भाड़ में जाए ब्रूस!
भाड़ में जाए ब्रूस! भाड़ में जाए ब्रूस!
भाड़ में जाए ब्रूस!
तुम्हें मुझे अपना बिस्तर देने की ज़रूरत नहीं है।
- मैं सोफ़े पर भी सो सकती हूँ। - कोई बात नहीं।
मैं वैसे भी अंत में ज़्यादातर वहीं सोता हूँ।
ठीक है। अगर तुम कहते हो तो।
आज बार में जो हुआ, वह कुछ ख़ास था, है न?
हाँ, रॉक एंड रोल।
तुम ठीक हो?
यह एक मुश्किल सवाल है।
- मैं अपनी दवाइयाँ ख़ुद ले सकती हूँ। - सच में?
यह एक आज़ाद देश है।
देखो, ऐली, मुझे नहीं पता कि मेरे साथ आगे क्या होगा।
स्थिति अच्छी नहीं दिख रही है।
और मुझे यह जानना है कि तुम ठीक रहोगी और बच्चे...
उन्हें तुम्हारी ज़रूरत होगी।
एंडी...
अपनी कमबख़्त दवाइयाँ लो।
कृपया।
- ए। - ए।
तुमने वह ख़ुद लिखा?
हाँ, मैं इस पर काम कर रहा हूँ।
बहुत ख़ूब।
आज रात तुम्हें मज़ा आया?
हाँ, वह कमाल की हैं।
वह वाक़ई ख़ास है।
मैं तुम्हें कुछ दिखाना चाहता हूँ।
यह घड़ी देख रहे हो?
मैंने यह उसी साल खरीदी थी जिस साल तुम पैदा हुए थे।
तुम तब क़रीब तीन महीने के थे।
टोरी तीन साल की थी...
और काम पर हालात कुछ ख़ास अच्छे नहीं चल रहे थे...
और मैं थोड़ा घबराया हुआ था
कि शायद मैंने अपनी क्षमता से ज़्यादा बड़ी ज़िम्मेदारी उठा ली हो।
मैं अभी-अभी इन दो ख़ूबसूरत बच्चों को दुनिया में लाया था
और मैं सोच रहा था कि मैं इनका ख़याल कैसे रखूँगा,
कैसे खिलाऊँगा, कैसे सुरक्षित रखूँगा, वगैरह-वगैरह।
और फिर मैं एक ज्वेलरी स्टोर के पास से गुज़रा और यह घड़ी देखी,
और यह बेहद महँगी थी और मुझे पता था कि अगर मैंने इसे खरीदा, तो तुम्हारी माँ मुझे मार ही डालेंगी,
पर फिर भी मैंने ख़रीद ली।
बस ख़ुद को निडर महसूस करना चाहता था या देखना चाहता था कि यह कैसा महसूस होता है।
जब तक क़ामयाब न हो जाओ, तब तक दिखावा करो, समझे?
ख़ैर, मुझे पता है कि आज-कल तुम बच्चे घड़ियाँ ज़्यादा नहीं पहनते,
पर शायद कभी पहनोगे, इसलिए मैं चाहता था कि तुम यह रखो।
मैं भी कभी-कभी ऐसा ही करता हूँ।
क्या?
- क़ामयाब न होने तक दिखावा करता हूँ। - हाँ।
वैसे, जल्द ही तुम्हें पता चलेगा कि दुनिया में
लगभग हर कोई यही कर रहा है।
और तभी सब कुछ वाक़ई डरावना हो जाता है।
इसे पहनो।
बहुत ख़ूब।
मुझे यह अच्छी लगी।
अच्छा है। तुम्हारे लिए सही साइज़ करवा देंगे।
- क्या दरवाज़ा बंद कर दूँ? - हाँ।
- शुभरात्रि, बेटा। - शुभरात्रि।
अंदर आइए।
- ए। - ए।
- यहाँ सब कैसा चल रहा है? - सब बढ़िया है।
तो...
डिनर के वक़्त, जब ऐली ने कहा था कि हमें इस बारे में बात करनी चाहिए...
क्या हमें इस बारे में बात करनी चाहिए?
क्या आपने वह किया था?
क्या मैंने पॉल लेविट की हत्या की?
नहीं, मैंने नहीं की।
मुबारक हो। हमने इस बारे में बात कर ली।
ठीक है।
शुभरात्रि।
वैसे, बच्चे, तुमने उसे हरा दिया।
तुमने सही कहा, हेनरी।
यह काफ़ी नहीं है।
यह क़रीब है।
ठीक है, दोस्तों। चलो तुरंत इस जगह की तलाशी लें।
तुम आज रात को बुडरो में एडी से अपना हिस्सा ले सकते हो।
- बहुत बढ़िया, जे.जे। - क्या मैं...
आओ।
जब तुम आए थे, मुझे लगा कि तुम एफ़बीआई हो।
कोई समस्या नहीं है, हेनरी। स्नाइडर ने अपनी पूरी कोशिश की।
कूप, तुम यहाँ क्या कर रहे हो?
मुझे इस क़बूलनामे के समझौते के बारे में बताओ।
हम ग़लती से हुई हत्या का गुनाह क़बूल करेंगे, समझे?
आमतौर पर इसकी सज़ा दस साल होती है, पर डीए जल्दी जीतना चाहता है,
तो मुझे लगता है कि मैं उसे आठ साल के लिए मना लूँगी।
आठ साल?
तुम छह साल में बाहर आ जाओगे।
और तुम ऐसे बोल रही हो जैसे यह बड़ी बात नहीं है।
इसकी तुलना 25 साल से लेकर आजीवन सज़ा से करो।
देखो, अगर तुम मुक़दमा लड़ना चाहते हो,
तो मैं उनके पूरे केस को ध्वस्त करने की भरसक कोशिश करूँगी।
पर तुम आश्वस्त नहीं हो।
उनके पास मकसद है, मौका है, फ़ॉरेंसिक सबूत हैं
और वह बंदूक तुम्हारी कार में से मिली।
सबसे अच्छे हालातों में भी, मुक़दमा लड़ना जोखिम भरा है।
- और इस मामले में... - हाँ, मैंने अपनी ज़िंदगी के
पिछले 20 साल जोखिम से बचने में लगाए हैं।
यह क़बूलनामे का समझौता ही तुम्हारा रास्ता है।
यह बचकर निकलने का रास्ता नहीं है, पर सज़ा कम करने एक तरीक़ा ज़रूर है।
क्या किसी को परवाह है कि मैं बेगुनाह हूँ?
नहीं।
हे भगवान, मेरे बच्चे।
हाँ। यह बहुत मुश्किल चयन है।
दरअसल, यह वाकई कोई चयन नहीं है, है न?
ठीक है।
ठीक है, क्या?
मीटिंग तय करो।
क्या तुम्हारी प्रोफ़ेसर तुम्हारी समय-सीमा बढ़ाएँगी?
हाँ, मिसेज़ डगलस बहुत मददगार रही हैं।
मैं कल उनसे बात करूँगा।
इन हालातों में, जब इतना कुछ चल रहा है, वह तुम्हें इस हफ़्ते
जमा करने को नहीं कहेंगी...
हाँ।
- बढ़िया घड़ी है। - धन्यवाद।
हैलो।
- हैलो। - मैं मेल् हूँ।
मैं हंटर की माँ हूँ।
- यह मॉर्गन है। - हैलो, मॉर्गन।
मॉर्गन।
ऐडरल वाली मॉर्गन?
- मॉम। - माफ़ करना।
नहीं, कोई बात नहीं।
क्या तुम डिनर के लिए रुकोगी?
नहीं, धन्यवाद। मुझे अब घर जाना चाहिए।
पक्का? मैं तुरंत कुछ शाकाहारी बर्गर बनाने वाली थी।
कोई बात नहीं। मैं कुछ ही मिनटों में निकल जाऊँगी।
तुम्हारी कलाई पर वह क्या है?
बस यह घड़ी जो डैड ने दी थी।
डैड ने तुम्हें अपनी डेटोना घड़ी दे दी?
- हाँ। - उन्होंने तुम्हें वह क्यों दी?
पता नहीं।
हाँ।
- हैलो। - मैं अंदर आ सकती हूँ?
ज़रूर।
क्या बात है?
तुम पहले कभी यहाँ अंदर नहीं आई।
माफ़ करना, यहाँ सब कुछ काफ़ी बिखरा हुआ है। ऐली को संभालना मुश्किल है।
तुमने हंटर को अपनी डेटोना घड़ी क्यों दे दी?
क्योंकि मेरे पास और घड़ियाँ हैं।
- तुम बीयर लोगी? - नहीं, मुझे बीयर नहीं चाहिए।
मैं चाहती हूँ कि तुम मुझसे वादा करो कि तुम जेल नहीं जाओगे।
ठीक है, मैं जो कर सकता हूँ, कर रहा हूँ। ठीक है?
इसका क्या मतलब है? तुम तो बेगुनाह हो।
और फिर भी तुम घर का अपना आधा हिस्सा मेरे नाम कर रहे हो।
अपनी क़ीमती चीज़ें बाँट रहे हो।
वह एक पुरानी घड़ी है।
ऐसा मत करो। अगर तुमने कभी मुझसे प्यार किया है, तो अभी मुझसे झूठ मत बोलो।
हालात अच्छे नहीं लग रहे हैं।
शायद मुझे क़बूलनामे का समझौता करना पड़ेगा।
- कैसा समझौता? - ग़ैर-इरादतन हत्या का।
मैं छह साल में बाहर आ सकता हूँ।
तुम मज़ाक कर रहे हो? छह साल?
अगर मैं मुक़दमा हार गया, तो पूरी ज़िंदगी जेल में काटनी पड़ सकती है।
तुम क्यों हारोगे? तुमने उसकी हत्या नहीं की।
क्योंकि दुनिया ऐसे नहीं चलती, मेल्!
हद है!
हक़ीक़त की दुनिया में किसी चीज़ की गारंटी नहीं होती।
समझ रही हो? अगर तुम एक सेकंड के लिए ध्यान हटा लो,
तो सब बदल जाता है।
तुम अपना घर खो देते हो, तुम्हारे बच्चे अपने ही घर में अजनबी बन जाते हैं,
तुम अपनी पत्नी को खो देते हो, ख़ुद को खो देते हो।
ठीक है, मेरी बात सुनो।
मैगी के डैड डेविड गेल्सन के साथ गॉल्फ़ खेलते हैं।
वह देश के सबसे बड़े डिफ़ेन्स एटर्नी हैं।
उन्होंने मेडिकल विशेषज्ञों के साथ मिलकर डीएनए सबूतों को ख़ारिज करने में
ज़बरदस्त क़ामयाबी हासिल की है।
उसने कहा कि वह तुम्हारी उनसे मुलाक़ात करा सकती है...
वह बस वही करेगा जो कैट कर रही है।
तुम यह नहीं जानते। हे भगवान।
तुम चाहते हो कि टोरी और हंटर तुमसे जेल में मिलने आएँ?
कि लोग उन्हें वे बच्चे कहें जिनके पिता हत्या के मामले में जेल गए?
- क्योंकि इससे उनकी ज़िंदगी बर्बाद हो जाएगी। - तुम्हें लगता है मुझे यह नहीं पता?
- तो इस बारे में कुछ करो! - मैं कोशिश कर रहा हूँ!
और कोशिश करो, ख़ुदगर्ज़ कमीने कहीं के!
हे भगवान।
एक ऐसा समय था जब तुमने हमारे मामले में हार मान ली थी।
नहीं, मुझे याद नहीं वह कब था,
पर मुझे पूरा यक़ीन है कि वह वही पल था
जब तुम्हें जान लड़ा देनी चाहिए थी।
मैं तुम्हें इलज़ाम नहीं दे रही, मैंने भी हार मान ली थी। दोनों ने हार मान ली थी। हम बुरी तरह नाकाम हुए, कूप।
और हमें हमेशा इस पश्चाताप के साथ जीना होगा।
पर अभी,
यह फिर से वैसा ही मौका है और मैं तुम्हें बता रही हूँ, तुमसे हाथ जोड़कर कह रही हूँ
कि वह इंसान मत बनो
जो ठीक उसी वक़्त हार मान लेता है जब उसे अपनी पूरी ताक़त से लड़ना चाहिए।
- मेल्... - मत बनो।
अभी-अभी मेरी डीए से बात हुई और थोड़ी हाँ-ना के बाद,
मुझे लगता है कि हमारी उम्मीद के अनुसार समझौता स्वीकार किया जाएगा।
अच्छा?
देखो, मुझे पता है कि यह बहुत बुरा है।
पर इन हालातों को देखते हुए...
हालात तो यह लग रहे हैं
कि मेरी वकील मुझे उस अपराध के लिए जेल जाने की सलाह दे रही है जो मैंने किया ही नहीं।
हाँ, मैं यह विकल्प सामने रख रही हूँ।
इस बीच,
हमारे जाँचकर्ता इस मामले की पड़ताल करके देखेंगे
अगर पुलिस से कुछ छूट गया हो,
क्योंकि विभाग के आकार और संसाधनों की कमी को देखते हुए,
काफ़ी कुछ छूट जाने की संभावना है।
मैं यह समझौता स्वीकार नहीं कर सकता।
अगर तुम्हें लगता है कि मैं तुम्हारे लिए पूरी कोशिश नहीं कर रही क्योंकि तुमने मुझे जिस तरह नियुक्त...
इसका उससे कोई लेना-देना नहीं है।
बिल्कुल भी नहीं।
- मैं तुम्हारे परिवार के बारे में सोच रही हूँ, कूप। - मैं भी।
और इस समझौते को मान लेने से उन्हें क्या संदेश जाएगा?
कि तुम उनसे इतना प्यार करते हो कि तुम अपना बलिदान...
कि मैं दोषी हूँ।
मैं कई चीज़ों का दोषी हूँ, पर इस मामले में नहीं।
कोई समझौता नहीं होगा।
- कूप... - कोई समझौता नहीं होगा।
ठीक है।
अगर यही तुम्हारा फैसला है, तो फिर हम यही करेंगे।
पर तुम्हें मुझे कुछ और जानकारी देनी होगी, जिस पर मैं काम कर सकूँ।
ठीक है, शुरू से शुरू करते हैं।
मौके पर तुम्हारा डीएनए क्यों मिला?
मैं वहाँ अक्सर जाता था। हमारे बीच रिश्ता था।
- जिसके बारे में तुमने झूठ बोला। - उसने भी झूठ बोला था।
कोई उस पर गहराई से नज़र क्यों नहीं डाल रहा?
ये सैम के फ़ोन रिकॉर्ड हैं।
ठीक है। सेल फ़ोन टावर से पुष्टि होती है कि जिस रात पॉल की हत्या हुई,
वह बॉस्टन में थी। उसके माता-पिता ने भी पुष्टि की।
उनके पास हेनरी के जन्मदिन की पार्टी की तस्वीरें हैं।
वह किसी को पैसे देकर उसे मरवा सकती थी।
और वह इंसान तुम भी हो सकते हो।
उन दोनों का तलाक़ बेहद ख़राब दौर में था,
तुम्हें पैसों की दिक्कत थी और तुम दोनों प्रेमी थे।
मेरा मतलब, तुम समझ सकते हो कि यह कैसा दिख सकता है।
तो फिर मेरा फ़ोन नंबर इसमें क्यों नहीं है?
क्या?
हम अक्सर फ़ोन या मैसेज पर बात करते थे।
मेरा नंबर इसमें नहीं है।
तुम्हारे पास उसका कौन सा नंबर है?
एक दूसरा फ़ोन?
हाँ। संभव है कि उसने बॉस्टन में एक फ़ोन छोड़ा हो।
यह एक बर्नर नंबर है और कुछ ऐसी अंतरंग फ़ोटो हैं जिनमें चेहरा नहीं दिखता।
ये किसी के भी स्तन हो सकते हैं। यह कोई ठोस सबूत नहीं है।
चलो भी। ये सैम के ही स्तन हैं।
जिस पर मेरा कहना है, तो क्या?
आपने उसकी अन्यत्र उपस्थिति की पुष्टि ग़लत मोबाइल नंबर से की।
हमने उस नंबर की पुष्टि की।
और उसके माता-पिता ने भी इसकी पुष्टि की।
क्योंकि कौन-से माता-पिता अपनी बेटी के लिए झूठ बोलते हैं?
- उन्होंने झूठ नहीं बोला। - और न मैं झूठ बोल रहा हूँ।
ज़रा याद दिलाइए, ऑफ़िसर हर्नैंडेज़, आपने कितने हत्या के मामलों पर काम किया है?
ठीक है, सुनिए, मोहतरमा...
मुझे मोहतरमा मत कहो।
क्या आप...
साबित कर सकती हैं कि वह दूसरा नंबर समैंथा लेविट का ही है?
माफ़ कीजिए, यह आपका काम नहीं है?
हम मनमाने ढंग से हर नंबर की जाँच नहीं कर सकते।
हमें वारंट लेने के लिए जज के पास जाना पड़ता है।
- आपकी वकील को यह पता है। - तो फिर जाइए!
अगर मेरे पास वह फ़ोन होता, तो मैं उसे उससे जोड़ पाती,
और फिर वारंट हासिल करने का मामला बना सकती। पर वह फ़ोन मेरे पास नहीं है।
मेरे मुवक्किल की ज़िंदगी दाँव पर लगी है।
अपना काम सही से कीजिए।
- चलो चलें। - हम जा रहे हैं?
हाँ।
ठीक है।
तो... ए। हमें वह फ़ोन ढूँढना होगा।
हमने अभी उस फ़ोन को लेकर अपनी चाल चली। पर कोई हल नहीं निकला।
तो, क्या? बस इतना ही?
देखो, अगर हमारे पास वह फ़ोन होता भी,
तो वह केवल तब मायने रखता अगर पॉल की हत्या सैम ने ही की होती।
और मुझे यक़ीन है कि जैसे तुमने पॉल की हत्या नहीं की, उसने भी नहीं की।
तो फिर, सैम ने शुरुआत में ही इस दूसरे फ़ोन के बारे में क्यों नहीं बताया?
उसी वजह से जिस कारण तुम दोनों ने अपने रिश्ते के बारे में झूठ बोला।
देखो, मैं हमारे जाँचकर्ताओं से जाँच करने को कहूँगी, पर शायद वह फ़ोन काफ़ी पहले ही ग़ायब हो चुका होगा।
मुझे यह कॉल लेनी होगी।
ए।
हाँ।
नहीं, मुझे वे फ़ाइलें अब तक नहीं मिली हैं।
दरवाज़े बंद हो रहे हैं, कृपया दूरी बनाए रखें।
- एलेना। - हे भगवान, कूप!
- यह क्या बकवास है? - मुझे तुमसे बात करनी है, ठीक है?
माफ़ करना, मैं कॉल करने वाला था, पर मैं कॉल नहीं करना चाहता था, इसलिए...
यह अच्छा विचार है। शायद तुम्हें इसी पर अमल करना चाहिए...
ठीक है! मुझे बस तुम्हारी मदद चाहिए। कृपया।
मैं तुम्हारी मदद क्यों करूँगी?
पता नहीं, पर शुरुआत के लिए, तुमने जो मेरे एक लाख डॉलर
और छुट्टे चुराए, उनके लिए।
अरे, मैं नहीं चाहती थी कि अगर तुम बाहर न आ पाओ, तो कोई और उन्हें ढूँढ ले।
- समझे? - यह कोई ढंग का माफ़ीनामा नहीं है।
- मुझे उन पैसों की ज़रूरत थी और तुम यह जानते हो। - ठीक है, देखो...
मुझे पता है, माफ़ करना। हालात थोड़े अजीब हो गए हैं, पर...
- उन्होंने तुम्हें हत्या के आरोप में गिरफ़्तार किया! - जैसा कि मैंने कहा, पर देखो, मैं...
- क्या तुमने हत्या की? क्या तुमने उसकी हत्या की? - बेशक नहीं।
- बेशक नहीं? मुझे नहीं पता। - जब मैं पहुँचा, लाश पहले से वहाँ थी।
- तो तुम वहाँ थे? - समझी?
- हे भगवान। - ठीक है। बस चले जाओ, कूप।
कमीना।
यह क्या कर रहे हो?
तुमने मेरा दरवाज़ा तोड़ दिया।
उसके लिए माफ़ी चाहूँगा।
तुम ठीक हो?
हे भगवान, यह दिखने से ज़्यादा मुश्किल है।
हाँ, तुम्हें अच्छा सबक़ मिला।
तुम सैम के घर में क्या कर रहे थे?
तुम्हें क्या लगता है?
और तुमने मुझे फ़ोन भी नहीं किया?
हम साथी थे।
क्योंकि मुझे पता था कि अगर मैं तुम्हें बता देता, तो तुम कहतीं कि यह पूरी तरह ग़लत है।
और मैं सही होती।
अपनी गर्लफ़्रेंड को लूटना? यह ग़लत है।
वैसे, देखा जाए तो, उसने पहले ही मुझे छोड़ दिया था,
तो हम थोड़ी अजीब-सी स्थिति में हैं।
क्या हुआ?
तो, तुम मेरी मदद करोगी या नहीं?
दरअसल...
एलेना, हैलो।
हैलो, मिसेज़ लेविट। मुझे आपके लिए बेहद अफ़सोस है।
धन्यवाद।
मैं बता नहीं सकती कि मेरी मदद करने की पेशकश के लिए मैं तुम्हारी कितनी आभारी हूँ।
- वह... - एस्पेरान्ज़ा को पॉल को
उस हालत में देखकर गहरा सदमा लगा।
और मैंने बस... मैंने उससे कहा कि बस... जितना समय चाहिए, ले लो।
तो, पुलिस ने सारा सामान बिखेर दिया है।
पक्का निक को तुम्हारे आज काम न करने से ऐतराज़ नहीं होगा?
निक आजकल ज़्यादा घर पर नहीं रहते।
समझ गई।
मैं कुछ काम के लिए बाहर जा रही हूँ।
मैं कुछ घंटों के लिए बाहर रहूँगी।
तुम सब कुछ ठीक से संभाल पा रही हो?
- जी, मिस लेविट। मैं संभाल लूँगी। - ठीक है। बाद में मिलती हूँ।
- एक बार फिर धन्यवाद। - यह मेरा सौभाग्य है।
- सब कैसा रहा? - सब ठीक है। हमारे पास कुछ घंटे हैं।
ठीक है। चलो शुरू करते हैं।
तुम्हें क्यों लगता है कि उसने इस फ़ोन को ठिकाने नहीं लगाया होगा?
क्योंकि यही मेरे बचने का एकमात्र रास्ता है।
तुम ऊपर से शुरू करो।
हैरीज़ बर्गर्स?
मैं उन्हें बार-बार कहती हूँ, "सॉस अलग से दो,"
पर यह ऐसा है मानो मैं दीवारों से कह रही हूँ।
सॉस? वही तो उनकी ख़ासियत है।
हाँ, पर इससे मेरा बर्गर गंदा हो जाता है।
और तुम्हारी टेबल भी।
मेरे लिए क्या लेकर आए हो?
पॉल लेविट की नई एमई रिपोर्ट आई है।
मैं किसी टीवी वाले पुलिसकर्मी जैसा बोल रहा हूँ।
तुमने इसे नहीं खोला?
यह तुम्हारे नाम से आई है।
तुम उस पर केचप लगा दोगी।
- वह तुम्हारी उँगलियों पर... - चुप रहो।
ठीक है।
मेडिकल एग्ज़ामिनर की जाँच रिपोर्ट
- उसमें कुछ मिला? - तीन में से दो गोलियाँ
मृत्यु के बाद चलाई गई थीं।
इसका क्या मतलब हुआ?
जे मैकेनेर्नी ने लिखा था,
"जब आपके साथ विश्वासघात होता है, तब सब कुछ प्रतीक और विडंबना बन जाता है।"
और अगर आप कुछ प्रतीकात्मक ढूँढ रहे थे,
तो मैं अपनी पूर्व प्रेमिका के घर में चोरी-छुपे घुसकर वह फ़ोन ढूँढ रहा था
जिसके वहाँ मिलने की संभावना लगभग न के बराबर थी और यह सब मैंने
इस हताश कोशिश में किया कि मुझे मुक्ति मिल जाए जिसका मुझे ख़ुद यक़ीन नहीं था कि मैं हक़दार हूँ या नहीं।
मैं इस आक्रोश भरी निश्चितता से भरा था कि न सिर्फ़ मेरी ज़िंदगी बर्बाद हो गई थी,
बल्कि इसका ज़िम्मेदार मैं ख़ुद था।
कूप।
कूप। इधर आओ।
हे भगवान!
धत् तेरी की।
कूप।
तुमने मुझे बुरी तरह डरा दिया।
किसी ने पॉल की हत्या नहीं की।
क्या?
उसने ख़ुद को गोली मार ली थी।
देखो...
मुझे नहीं पता तुम अभी क्या कह रहे हो, पर तुम्हें यहाँ से जाना होगा।
और फिर पक्का तुमने उसकी लाश पर गोली चलाई होगी,
ताकि लगे कि यह हत्या है।
ठीक है। तुम बचकानी बातें कर रहे हो।
यह याद है?
"प्यारी सैम, मुझसे बहुत बड़ी ग़लती हो गई।
यह बयाँ करने के लिए मेरे पास शब्द नहीं हैं कि मैं तुम्हारे प्रति अपनी लापरवाही,
हमारी शादी तोड़ने, हमारा परिवार तोड़ने के लिए कितना शर्मिंदा हूँ।
एक पति और एक इंसान के तौर पर मैंने तुम्हें बहुत निराश किया है, और कम से कम,
यह जान लो कि इसका यह कारण नहीं था कि मैं तुमसे प्यार नहीं करता था,
मैं तुमसे सबसे ज़्यादा प्यार करता था,
और यही इसे मेरे लिए बेहद तकलीफ़देह बना रहा है।
तुमसे प्यार है।
पॉल।"
दिल से लिखा है।
फिर भी अंत में ख़ुद को ही अहमियत दी। पॉल ऐसा ही था।
तुमने मेरे घर में घुसपैठ की?
तुमने मेरी कार में बंदूक रखी थी। शायद इससे हिसाब बराबर हुआ।
शायद पॉल की बीमा पॉलिसी में "आत्महत्या होने पर बीमा लागू नहीं" वाली
शर्त थी?
उसकी तमाम अच्छी ख़ूबियों के बावजूद,
मुझे पता चला कि पॉल पैसों के मामले में काफ़ी ख़राब था।
मुझे तलाक़ की प्रक्रिया शुरू होने के बाद ही पूरी बात का पता चला।
मुझे मेरी उम्मीद से कहीं कम मिलने वाला था।
यह हुआ था।
तुम स्कूल में बहुत लोकप्रिय थीं, पर छह साल बाद, तुम एक वेट्रेस बन गईं
क्योंकि जो सीढ़ी होनी थी, वही एक भारी पत्थर बन गया था।
तुम अपने बॉस के साथ सोने लगीं।
शायद तुम्हें नौकरी की पक्की गारंटी चाहिए थी, या फिर तुम बस ऊब गई थीं।
फिर एक दिन वह तुमसे शादी करने को कहता है।
तुम्हें इसकी उम्मीद नहीं थी,
पर तुम्हें एक बड़ा आरामदायक घर...
आर्थिक सुरक्षा, और वह मौका दिखता है जिससे तुम अपने दिमाग़ में गूँजती उस आवाज़ को चुप करा सको
जो यह पूछना कभी बंद नहीं करती, "आगे क्या होगा?"
तुम वेस्टमॉन्ट विलेज नामक एक ख़ास गाँव में बस जाती हो जिसके बारे में
तुमने पहले कभी सुना भी नहीं था।
तुम साउथ बॉस्टन से हो, तुम्हें गाँवों के बारे में कोई अंदाज़ा नहीं है।
तुम वहाँ दूसरी पत्नियों से मिलती हो
और अपने दक्षिणी लहज़े के आख़िरी निशान मिटाने में ख़ुद को लगा देती हो
और सीखती हो कि ऐसी फटी हुई जींस कैसे ख़रीदी जाती हैं
जिसके दाम तुम्हारे पुराने मकान के एक महीने के किराए से भी ज़्यादा हैं।
और फिर, वे जींस कसने लगती हैं
और नौ महीने बाद : पहला बच्चा।
तुमने ऐसी कोई योजना चाहे नहीं बनाई थी
पर तुमने योजनाओं पर यक़ीन करना उसी वक़्त छोड़ दिया था
जब तुम पॉल के साथ सोने लगी थीं।
और तुम इस नन्हे बच्चे से इतना प्यार करती हो, जितना तुमने कभी किसी से नहीं किया,
इसलिए कुछ साल बाद तुम एक और बच्चे को जन्म देती हो।
और कुछ समय के लिए,
तुम्हारे पास परिवार है, दोस्त हैं और ज़िंदगी पूरी लगती है।
बीच-बीच में वह आवाज़ तुम्हारे दिमाग़ में अब भी गूँजती है,
पर वह थोड़े ज़ैनेक्स और व्हिस्परिंग एंजल से क़ाबू में आ जाती है।
और इसी तरह, कल्पना की भारी कमी और कम आत्मविश्वास के चलते,
तुम ख़ुद को यक़ीन दिलाती हो कि तुम ख़ुश हो,
ठीक वैसे ही जैसे तुम्हारे दोस्त और पड़ोसी दिखते हैं।
कुछ साल बाद, पॉल एक कम उम्र की लड़की के लिए तुम्हें छोड़ देता है।
कूप में वह सब है, जो पॉल में नहीं है।
वह हैंडसम और सेक्सी और मज़ाक़िया है और वह कभी तुमसे सच्चा प्यार नहीं करेगा।
पता चला कि ब्रूनेलो कुचिनेली के पोलो शर्ट में
राजकुमार भी बस मेंढक ही हैं।
तो तुम भागकर अपने माता-पिता के पास बॉस्टन चली जाती हो।
तुम बस इस सबसे कुछ समय के लिए थोड़ी दूरी चाहती हो।
और तुम्हारे दिमाग़ में वह आवाज़ फिर से लौट आती है,
चीख-चीखकर कहती है कि तुम सब कुछ खो दोगी और इस सपनों की दुनिया से
बेइज़्ज़त करके निकाल दी जाओगी।
और तब पॉल, व्हिस्की और ऐंटीसाइकॉटिक दवाओं के ख़तरनाक मेल के नशे में,
तुम्हारे घर में घुस आता है।
उसी घर में जहाँ से वह उस वेट्रेस के साथ सेक्स करने के लिए निकल गया था।
हमें एक मौका दो! कृपया, जान।
मैं कभी तुम्हारे पास वापस नहीं आऊँगी।
- मैं तुमसे मिलना चाहता हूँ! - मैं वादा करती हूँ कि जब तुम जागोगे,
तुम्हें याद आएगा कि तुम मुझसे कितनी नफ़रत करते हो
और 30 से ज़्यादा की उम्र की हर औरत से भी।
क्या तुम मेरे घर में हो? तुम कमबख़्त मेरे घर में क्या कर रहे हो?
- मैंने तुम्हारे लिए एक नोट लिखा है। - तुम क्या कह रहे हो?
रुको, पॉल।
मैं यहीं सब ख़त्म कर दूँगा! कसम से!
- बंदूक नीचे रखो। - कसम से!
बस बंदूक नीचे रख दो!
और तभी आपका 15 साल से रहा पति FaceTime पर अपने सिर में गोली मार लेता है।
पॉल?
पॉल, फ़ोन उठाओ!
हे भगवान।
पॉल का जीवन बीमा 20 मिलियन डॉलर का है।
तुम्हें यह पता है क्योंकि उसने पिछले साल ही पॉलिसी दोबारा बनवाई थी।
इसी वजह से तुम जानती हो कि आत्महत्या की स्थिति में यह अभी भी रद्द हो सकती है।
अगले तीन-चार घंटों तक, तुम लगातार इधर-उधर चलती रहती हो
क्योंकि तुम जानती हो कि अगर तुम रुकीं, तो हिम्मत हार बैठोगी।
तुमने एक बर्नर फ़ोन इस्तेमाल करना शुरू किया था
क्योंकि तुम्हारा सामान्य फ़ोन अब भी पॉल के प्लान पर है
और तुम नहीं चाहती थीं कि उस ईर्ष्यालु पागल को
कूप के बारे में पता चले।
और इसी वक़्त, वह अस्थायी फ़ोन तुम्हारे काम आने वाला है।
सबसे अहम बात यह है कि तुम इसे आत्महत्या नहीं होने दे सकती।
कूप जगी हुई हो?
मैं बच्चों के साथ बॉस्टन में हूँ। याद है?
मरने के बाद भी, उसने हमारे सारे पैसे उड़ाने का रास्ता ढूँढ ही लिया।
मैं उसे हमारे साथ ऐसा करने नहीं दे सकती थी।
तुम पुलिस के पास जा सकती थी। उन्हें सच बता सकती थी।
वह बीमा मेरे बच्चों का भविष्य था।
तो तुमने सोचा कि मेरा भविष्य ही तबाह कर दो।
तुम्हें मेरे प्रति थोड़ा दयालु होना चाहिए था।
यह मेरी ज़िंदगी है।
तुम इसके हक़दार नहीं हो!
तुम और बाकी सारे अमीर कमीने...
तुम लोग ऐसे अकड़कर घूमते हो,
जैसे ये सारा पैसा होना किसी चीज़ का सबूत हो,
जबकि ये सब तुम्हें बस यूँ ही मिला था।
मुझे सालों तक पसीने से लथपथ उस कमीने को हर रात अपने ऊपर चढ़ने देना पड़ा।
मैंने एक के बाद एक बेइज़्ज़ती सही, बस यहाँ तक पहुँचने के लिए,
अपने बच्चों के लिए और अपने लिए यह सब हासिल करने के लिए।
और मैं यह सब खोने वाली थी,
सिर्फ़ इसलिए कि पॉल न तो अपने पैसे बैंक में रख पाया
और न ही अपनी शराफ़त क़ायम रख पाया।
दुख की बात यह है
कि तुम्हें अंदाज़ा ही नहीं कि मैं तुम्हारी भावनाएँ कितनी अच्छी तरह समझता हूँ।
मैं सच में समझता हूँ।
और तुम सही हो। मुझे तुम्हारे प्रति ज़्यादा दयालु होना चाहिए था।
और मैं इसके लिए माफ़ी चाहूँगा।
पर मैं तुम्हारे लिए जेल नहीं जाने वाला।
रुको, हमें इस बारे में बात करनी चाहिए।
मुझे लगता है कि हमने अभी-अभी बात कर ली।
कूप।
कू...
कूप!
हे भगवान, यहाँ कब से सब बंदूकें रखने लगे?
- यह ज़रूरी है कि किसी न किसी ने उसे मारा हो। - बस भी करो।
तुम ज़बरदस्ती मेरे घर में घुस आए।
तुमने मुझ पर हमला किया।
मैंने उस आदमी के ख़िलाफ़ आत्मरक्षा की जिसने मेरे पति की हत्या की।
तुम बस एक बात भूल गई।
क्या?
तुम भी कोई क़ातिल नहीं हो।
कूप!
रुको! कूप!
- कूप! - एक ऐसे शहर में जहाँ कुछ भी
और कोई भी वैसा नहीं था जैसा दिखता था,
वहाँ यह बात समझ में आती है कि एक हत्या असल में हत्या थी ही नहीं।
जिस औरत ने मुझे हत्या के झूठे मामले में फँसाया था, उसके लिए अफ़सोस महसूस होना अजीब था...
दाईं तरफ़ मुड़िए।
पर सैम बस वही बचाने की कोशिश कर रही थी जो उसका था
और कोई इस बात को मुझसे बेहतर नहीं समझता था।
हम सबने एक ही सपने पर यक़ीन किया था,
शहर के बाहर बने इस स्वर्ग का वादा।
और हम सबको धोखा देकर विश्वास दिलाया गया था कि वहाँ पहुँचने के बाद,
वह हमेशा के लिए हमारा हो जाएगा।
हमारे बड़े-बड़े, पक्के मकानों ने हमें ऐसा एहसास दिलाया
कि हमने हमेशा के लिए एक संपत्ति हासिल कर ली है।
पर आपको बुनियाद में सड़न ढूँढने के लिए ज़्यादा खुदाई नहीं करनी पड़ी।
यह सब बहुत ही महीन तरीक़े से रचा गया भरम था,
जहाँ जादूगर और दर्शक, दोनों एक ही थे।
और कभी-कभी यह समझना मुश्किल होता था कि क्या असली है
और क्या सिर्फ़ छलावा है।
और फिर कभी-कभी यह बिल्कुल भी मुश्किल नहीं होता था।
यहाँ आओ।
मुझे पता है कि तुम उसे सबक़ सिखाना चाहोगे, पर पहले समझौता पक्का कर लो।
एक हफ़्ते बाद
तुम्हें पता है कि उसे तुम्हें फ़ोन करने में कितना कष्ट हुआ होगा।
अगर वह लूइनबर्गर को खो देता है, तो फिर सब कुछ धीरे-धीरे तबाह हो जाएगा।
उसे पता है कि वह बुरी तरह फँस चुका है। मेरा मतलब, उनके आँकड़े ही बस...
- मुझे आँकड़े पता हैं। - हाँ। माफ़ करना।
उसने वॉल्टर को वरमॉन्ट से बुलाया?
मैं तुम्हें बता रही हूँ...
ठीक है, धन्यवाद।
बेइली और रसल एक ही कमरे में।
मैं सम्मानित महसूस कर रहा हूँ।
- तुमसे मिलकर अच्छा लगा, कूप। - मैं माफ़ी नहीं माँगूँगा।
तुम हद से ज़्यादा घमंडी हो रहे थे।
- मैं यहाँ माफ़ी सुनने नहीं आया हूँ। - अच्छा है।
चलो मुद्दे पर आते हैं।
जैसा कि मिस क्रॉस ने तुम्हें बताया,
तुम्हारे जाने के बाद से हमें लूइनबर्गर के साथ व्यापार जारी रखने में समस्या हो रही है।
मैं वहाँ किसी को भी भेजूँ,
वे सब दुम दबाकर लौट आते हैं।
वे स्विस कमीने सिर्फ़ तुम्हारे साथ ही सौदा करेंगे।
पक्का तुमने उन पर बहुत गहरा प्रभाव छोड़ा है।
हम तुम्हें वापस वही पद देंगे, बकाया वेतन भी देंगे,
और एक अच्छा-ख़ासा साइनिंग बोनस भी देंगे, जो तुम जैसे चाहो वैसे ले सकते हो।
ऐसा लगेगा कि तुम कभी गए ही नहीं थे।
पर मैं गया था, वॉल्टर। जैक ने मुझे बाहर मौजूद सबके सामने बाहर निकलवाया था।
अरे, छोड़ो भी, कूप।
तुम्हें लगता है कि वहाँ ऐसा कोई है जिसे नहीं पता कि मैं कमीना हूँ?
मेरा विश्वास करो, तुम इस मुश्किल स्थिति से विजेता बनकर उभरोगे।
मुझे लूइनबर्गर में 20 प्रतिशत और कुल मुनाफ़े में 25 प्रतिशत हिस्सेदारी चाहिए।
भाड़ में जाओ। स्विस में 12 प्रतिशत।
जब वे नया पूँजी निवेश लाएँगे, तब मुनाफ़े में 15 प्रतिशत।
वैसे, अगर लूइनबर्गर हाथ से निकलता है, हेलमैन डर जाएगा,
टेक्सस के ऑयल घराने अपने दुश्मन की हार भांपने लगेंगे,
निवेशक अपने पैसे इतनी तेज़ी से निकालेंगे कि तुम संभाल नहीं पाओगे
और यह जगह तबाह हो जाएगी।
और तुम्हारा कैपिटल खाता भी हमारे साथ डूबेगा।
- तुम सब खो दोगे। - मैं सब पहले ही खो चुका हूँ।
स्विस में 20 प्रतिशत और कुल में 25 प्रतिशत।
मुझे डर है कि तुम यह नहीं समझते कि सौदेबाज़ी कैसे काम करती है।
मैं सौदेबाज़ी नहीं कर रहा।
भाड़ में जाओ! भाड़ में जाओ!
यह मेरी कम्बख़्त कंपनी है!
अगर तुम इसे संभाल नहीं सकते, तो यह तुम्हारी नहीं है।
ठीक है। 20 और 25। तुम्हारे स्विस को राज़ी करने की शर्त पर।
तुरंत।
तुम और जैक आज रात स्विट्ज़रलैंड जाओगे।
आज रात को मुझे एक कार्यक्रम में जाना है।
जेट आज रात 11 बजे टीटरबरो से उड़ान भरेगा।
मैरी तुम्हें विमान का टेल नंबर मैसेज कर देगी।
तुम और मैं बाकी विवरणों पर विमान में चर्चा कर सकते हैं।
क्या तुम्हें सौदा मंज़ूर है?
ज़रूर।
गुटेनबर्ग कैंसर गाला हर साल कैंसर के अनुसंधान के लिए
लाखों डॉलर इकट्ठा करता है।
पीटर और डायेन मिलर कई सालों से इसकी अध्यक्षता कर रहे हैं
और हम सब पर दबाव डालते हैं कि हम टेबलें और लॉटरी टिकटें ख़रीदें।
और समय के साथ यह वेस्टचेस्टर के सामाजिक कैलेंडर के
सबसे बड़े वार्षिक आयोजनों में से एक बन गया था।
यहाँ दिखाई देने से सबको पता चल जाता था कि आप उदार हैं,
उस क़िस्म की उदारता जिसमें ढेर सारे पैसे लगते हैं,
और इसी तरह सामाजिक दबाव और दिखावे के
मिले-जुले असर से चिकित्सा विज्ञान का काम आगे बढ़ रहा था।
तुम्हें अंदाज़ा नहीं है कि तुम्हारे बेगुनाह साबित होने से हमें कितनी राहत मिली।
ऐसा नहीं कि हमने कभी भी सोचा था कि तुमने हत्या की थी।
मैंने ग़लत बोल दिया।
धत्। मुझे नहीं पता कि इस बारे में कैसे बात करूँ।
यह किसी को नहीं पता। कोई बात नहीं।
तो क्यों न हम इस बारे में बात करने की कोशिश करना छोड़ दें?
- ठीक है। - यह अच्छा विचार है।
- कूप, हैलो। - हैलो। धन्यवाद।
तुम कमाल की लग रही हो। हे भगवान!
धन्यवाद। धन्यवाद।
तुम्हें देखकर बहुत अच्छा लगा।
- तुमसे मिलकर ख़ुशी हुई। - यह हुई न बात?
- तुम्हें देखो। - काफ़ी समय बाद मिले।
- तुमसे मिलकर ख़ुशी हुई। मिलकर ख़ुशी हुई। - अरे, हाँ। बढ़िया टेबल है।
अच्छी टेबल है।
ए, तुम कैसी हो? बार्नी कहाँ है?
- क्या लगता है कि कहाँ होगा? - अरे, ठीक है। हाँ।
हाँ। बेशक।
तुम यहाँ हो।
टेबल संख्या दस।
हैलो, बहना। कैसी हो?
- मैं अभी आया। हाँ। - ठीक है।
हैलो, दोस्त।
तो,
तुम इस पार्टी के सबसे प्रसिद्ध इंसान हो, है न?
हाँ। हत्या के मुक़दमे से बरी हो जाना समाज में लोकप्रियता बढ़ाता है।
हम्म। मुबारक हो कि तुम हत्यारे नहीं निकले।
तो, जैक से कब मिल रहे हो?
मैं मिल चुका हूँ।
तुम पहले ही मिल चुके हो।
और तुमने मुझे फ़ोन भी नहीं किया?
वैसे, मुझे पता था कि तुमसे यहाँ मुलाक़ात होगी।
भाड़ में जाओ। तो उसने क्या कहा?
उसका प्रस्ताव काफ़ी आकर्षक था।
कितना आकर्षक था?
- मैं इस पर विचार कर रहा हूँ। - तुम विचार कर रहे हो...
हाँ, ज़रूर विचार करो।
चलो इस मामले में थोड़ा वक़्त लेते हैं,
तुम बिना अच्छी तरह विचार किए वह सारी आय फिर से हासिल नहीं करना चाहोगे,
- जिसमें मेरा भी हिस्सा है, है न? - कूप।
- ए - तुम्हें देखकर बहुत ख़ुशी हुई, यार।
मुझे एक पल को भी तुम पर शक़ नहीं हुआ था।
ए, चलो इसे कुछ ड्रिंक दो, हँ?
मेरे पास पहले से है।
हाँ, क्या कहना चाहते हो?
ए, हमें यहाँ एक मकैलन दो, ठीक है?
- माफ़ करना, दोस्तों। - हाँ।
हैलो।
- हैलो। - हैलो, डैड।
- हैलो। - स्वागत है। आने के लिए धन्यवाद।
- हैलो। - मेल्।
तुम बहुत अच्छी लग रही हो। हैलो, मैं एंड्रू हूँ।
- हैलो। - तुमसे मिलकर ख़ुशी हुई।
नहीं पता। यह... देखो कौन आया है।
- हैलो। - इधर...
- हैलो। - हैलो।
तुम ठीक हो?
मैं ठीक हूँ।
टेनिस टीम के बारे में भूल जाओ।
प्रिंसटन की चिंता करने के लिए अभी तुम्हारे पास पूरा एक साल है।
क्या तुम किसी पेशेवर टेनिस कोच से प्रशिक्षण लेना चाहोगी?
आप मेरे कोच हैं।
मैं बस कह रहा हूँ, ज़रूरी नहीं है कि मैं ही रहूँ।
और मैं कह रही हूँ, हाँ, आपको ही रहना होगा।
धन्यवाद।
लगता है हमारे नन्हें खिलाड़ी में हुनर है।
और तुम्हारा क्या? किसी को डेट कर रही हो?
यह पेचीदा है।
मुझे झेलना मुश्किल हो सकता है।
इसमें कुछ ग़लत नहीं है।
अगर वह संभाल नहीं सकता, तो वह भाड़ में जाए।
हाँ।
वह भाड़ में जाए।
हाँ।
ठीक है। मुझे जाना होगा।
पर तुम अभी तो आई हो।
यही तो सबसे सही वक़्त होता है जाने का।
ए।
बाद में मिलते हैं। कंडोम इस्तेमाल करना।
- ए। - ए।
- मैं यहाँ बैठ सकता हूँ? - बेशक। हाँ।
- ठीक है। - हम अभी आते हैं।
ठीक है।
मैं लगातार तुमसे संपर्क करने की कोशिश कर रही थी।
मैं जानता हूँ।
मुझे बस थोड़ा वक़्त चाहिए था।
बेशक।
मुझे बेहद अफ़सोस है।
तुम इससे कहीं बेहतर के हक़दार हो।
हाँ, मैं हक़दार था।
पर मैंने ख़ुद अपने साथ ऐसा किया।
मैं एक ऐसी औरत से प्यार कर बैठा जो किसी और से प्यार करती थी।
तुम क्या कह रहे हो?
कुछ नहीं।
ठीक है। कुछ मत कहना। वह आ रही हैं।
आप जारी रखिए।
क्या? एक मिनट रुको।
अरे, नहीं। अब तुम मेरे साथ फँस गई हो।
वाह।
तुम अच्छी दिख रही हो।
तुम यह बस इसलिए कह रहे हो क्योंकि यह सच है।
वह कैसा गया?
लगता है मुझे माफ़ कर दिया गया है।
वह मुझसे बेहतर इंसान है।
बेशक।
जो भी हो, मुझे लगता है कि मैं कुछ वक़्त अकेली रहूँगी।
मैं भी।
जिससे याद आया, मैंने उस दिन सैम को शॉपिंग करते देखा
जैसे कुछ हुआ ही न हो।
वैसे, मेरा मतलब, उसने उसकी हत्या नहीं की
और उसने अभी बीमे का दावा भी दायर नहीं किया था,
तो तकनीकी रूप से कोई धोखाधड़ी नहीं हुई।
पक्का उसका वकील उसे कुछ सामाजिक सेवा और जुर्माने पर छुड़वा लेगा।
भले ही वह तुम्हें जेल भेजने वाली थी।
उसके पास अपने कारण थे।
उसे तुम माफ़ कर रहे हो?
मुझे माफ़ करने में तो तुम्हें दो साल लगे थे।
मैं उससे प्यार नहीं करता था।
अब मुझे जाना होगा।
उन्होंने अभी तक डिनर भी नहीं परोसा है।
यही तो जाने का सबसे अच्छा वक़्त होता है।
ए।
मुसीबत में न फँसने की कोशिश करना?
- मैं तुमसे बाद में मिलता हूँ। - ठीक है।
आज़ाद परिंदा। इसे देखो।
- जूल्स। - अरे, ए, कूप।
हमें यह सुनकर बहुत ख़ुशी हुई कि तुम बेगुनाह निकले।
मेरा मतलब, हमने कभी इस पर विश्वास नहीं किया था, पर फिर भी।
हाँ, मैंने सुना कि बेटिंग पूल में तुमने जानबूझकर की हत्या पर दाँव लगाया था।
तुम मुझे जानते हो।
मुझे बड़े दाँव लगाना पसंद है।
तो, शायद मैं ख़ुद को क़िस्मतवाला समझूँगा कि तुम्हारे पास अंदरूनी जानकारी नहीं थी।
जैसे तुम्हें एसएटी की अंदरूनी जानकारी थी।
तुम क्या कह रहे हो?
देखो, मुझे पता है कि तुम्हें लगा था कि तुम सावधान थी, पर बातें फैल ही जाती हैं।
और अगर ये बातें सही लोगों तक पहुँचती रहीं,
तो चेल्सी क़िस्मतवाली होगी अगर उसे किसी कम्युनिटी कॉलेज में भी दाख़िला मिले।
तुम्हें यह कैसे पता हो सकता है?
तुम्हें यह पता नहीं हो सकता।
यह काम तुम्हारे बूते का नहीं है, जूल्स।
इससे बुरा कुछ नहीं होता जब किसी को यह भी न पता हो कि वह क्या नहीं जानता।
और तुम्हें कुछ भी नहीं पता।
तो तुम पूरे अमरीका में कोई भी कॉलेज चुन सकती हो,
पर वह प्रिंसटन नहीं जाएगी।
क्या तुम मुझे धमका रहे हो?
बिल्कुल सही समझा।
धन्यवाद।
- धन्यवाद। - धन्यवाद, सर।
तो यह होता है।
आप उस ज़िंदगी को बनाने के लिए जी-तोड़ मेहनत करते हैं जो आपको लगता है कि आपको चाहिए
और फिर एक दिन कोई आपसे वह सब छीन लेता है।
और तभी आपको पता चलता है कि ख़ूब मेहनत करने
और अपनी ज़िंदगी के लिए लड़ने में जमीन-आसमान का फ़र्क है।
आपको पहले कभी लड़ना नहीं पड़ा था। आपको यह भी नहीं पता कि आप लड़ना जानते हैं या नहीं।
पर फिर आप लड़ते हैं और ख़ुद हैरान होते हैं कि आप जीत जाते हैं।
और यह अच्छा महसूस होना चाहिए।
यह एक ही समय में मुक्ति, मान्यता और विजय जैसा महसूस होना चाहिए।
पर कुछ बदल चुका है।
आप अपनी पुरानी ज़िंदगी को अपने सामने देख सकते हैं जिसे आप वापस हासिल कर सकते हैं।
और वापस उसी दोड़-भाग के चक्र में घुसना और दोबारा दौड़ना शुरू करना
बहुत आसान होगा।
भाड़ में गया ब्रूस
धत्।
सूज़ी।
तुमने क्या किया?
- सुनो... - नहीं!
तुमने कमबख़्त किया क्या?
पर जब आप अपने घावों को सहलाना और दुनिया से नाराज़ होना
और हर उस शख़्स को बचाने की कोशिश करना बंद कर चुके होते हैं जिनसे आप प्यार करते हैं,
तो आपको आईने में ख़ुद को देखकर पूछना होगा
कि क्या आप सच में फिर से वैसे ही बन सकते हैं जैसे पहले थे।
क्योंकि कड़वी सच्चाई यह है
कि एक बार जब आप परदे के पीछे के इस गोलमाल को देख लेते हैं,
आप उस शो को कभी उसी तरह देख नहीं पाएँगे।
पर अभी...
अभी इस वक़्त,
काम पर वापस लौटने का वक़्त आ गया है।
अगर आपको या आपके किसी जानने वाले को सहायता की ज़रूरत हो,
तो APPLE.COM/HERETOHELP पर जाएँ
उप-शीर्षक अनुवादक : मून कलिता